text: মোহনপুর রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা এবং গুজরাট রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী মোহনপুর ছাড়াও ছিলো আরো ৫২ টি গ্রাম, যা বর্তমানে গুজরাট রাজ্যের সবরকাণ্ঠা জেলায় অবস্থিত৷
  
  ইতিহাস 
  মোহনপুরের পূর্ববর্তী একটি রাজ্য এবং ঐ রাজ্যে ১২২৭ খ্রিস্টাব্দ নাগাদ ঠাকুর যশপালের কোনো এক উত্তরসূরীর শাসনভার গ্রহণের ইতিহাস রয়েছে৷ যদিও রাজ্যটির পুরাতন ইতিহাস অস্পষ্ট৷
  
  আয়তনে ক্ষুদ্র হলেও ১৯৪৩ খ্রিস্টাব্দের ডিসেম্বর মাসে বরোদা রাজ্যে যুক্ত হওয়া ক্ষুদ্রতর রাজ্যগুলির বহির্ভুত ছিলো ও তুলনামূলক বৃহত্তর ছিলো৷ 
  
  ১৯২৩ খ্রিস্টাব্দের ২৩শে জুন রাজ্যের শেষ শাসক বিনয়সিংজী সরতানসিংজী রাজ্যভার গ্রহণ করেন৷ তিনি যোধপুর রাজ্যর অউয়া ঠিকানার রাজকুমারীকে বিবাহ করেন৷ ১৯৪৭ খ্রিস্টাব্দে ভারতের স্বাধীনতা লাভের পর মোহনপুর রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাট প্রদেশ গঠন করলে পূর্বতন এই দেশীয় রাজ্যটি গুজরাট প্রদেশের অংশীভূত হয়।
  
  শাসকবর্গ
  মোহনপুর দেশীয় রাজ্যের শাসকগণ ঠাকুর উপাধিতে ভূষিত হতেন৷
  
  ১৭৯৩ – ১৭৯৫                পদশূন্য
  ১৭৯৫ – ১৮০১                হিন্দুসিংজী প্রতাপসিংজী
  ১৮০১ – ১৮..                সালামসিংজী
  ১৮.. – ১৮৫০                রাইসিংজী
  ১৮৫০ – ১৮৭৫                দৌলতসিংজী
  ১৮৭৫ – ১৮৮২                উমেদসিংজী
   ৬ অক্টোবর ১৮৮২ – ১৯১৬         হিম্মতসিংজী
  ১৮৮২ – ১৮৯৪                .... -রাজ প্রতিনিধি
  ১৯১৬ – ১৯২৭                তখতসিংজী
  ১৯২৭ – ১৯৪৭                বিনয়সিংজী সরতানসিংজী
  
  তথ্যসূত্র
  
  বিষয়শ্রেণী:গুজরাতের ইতিহাস
  বিষয়শ্রেণী:গুজরাটের দেশীয় রাজ্য
title: মোহনপুর রাজ্য